Cuneiform Tablet JCS 35 181
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-lá-ma-sí qí-bi₄-ma um-ma lá-qé-ep-ma a-dí-i ṭup-pé-e-kà ša a-šar {d}IŠKUR-re-ṣí i-ba-ší-ú-ni-ma ta-áš-pu-ra-ni na-áš-pè-er-ta-kà ša a-mur-{d}UTU ub-lá-ni ú-ša-ak-ni-ik-šu ù 2-ší-ta na-áš-pè-ra-tim al-qé-a-kum a-dí 2 u₄-me-e a-ma-kam wa-áš-ba-ku iš-tí ṭup-pì-im ša té-zi-ba-ni a-na-ší-a-kum a-šùr-ma-lik DUMU a-lu-lá-a me-et KÙ.BABBAR-áp-šu i-ku-pì-a DUMU ú-ṣur-ša-a-šùr ù a-lá-ḫu-um DUMU šu-lá-ba-an a-na a-lim i-ni-iš-ú 20 ma-na KÙ.BABBAR a-lá-ḫu-um DUMU kur-ub-IŠTAR ḫa-bu-ul-šum a-ta ma-lá-kà